Taco

Taco ( ['tako]) ialah hidangan tradisi masyarakat Mexico terdiri daripada tortilla kecil diisi pelbagai inti termasuk banyak jenis daging, kacang, sayuran dan keju yang dilipat dan dimakan dengan tangan. Ia sering dihadang dengan berbagai bumbu seperti salsa, guacamole, atau krim masam dan bawang lada. Ia merupakan sejenis makanan jalanan yang menjadi terkenal seluruh dunia.

Makanan ini sendiri sudah ada sebelum datangnya peneroka dan penakluk Sepanyol ke Mexico; terdapat bukti antropologi bahawa orang asli yang tinggal di kawasan tasik Lembah Mexico secara tradisional memakan taco diisi dengan ikan kecil. Bernal Díaz del Castillo dalam rombongan diketuai Hernán Cortés mendokumentasikan suatu jamuan yang menggambarkan makanan berupa ini yang dinikmati mereka semasa bertapak di Coyoacán.

Jenis

Taco daging 
Taco jenis ini menggunakan perut lembu atas chorizo dipanggang sebagai inti pada dua tortilla kecil yang tumpang tindih dan kadang-kadang dihiasi dengan guacamole, salsa,  bawang dan daun ketumbar.

Taco udang (tacos de camarones) 
Taco ini makanan khas dari Baja California menggunakan udang panggang atau digoreng bersama selada atau kubis, pico de gallo, avokado dan krim masam atau sos sitrus / mayonis, semuanya diletakkan di atas tortilla jagung atau tepung.

Taco keras 
Taco jenis ini menggunakan kulit agak keras atau renyah. ia mula dikembang di Amerika Syarikat tercatat dalam suatu buku masakan pada tahun 1949. Taco jenis ini biasanya menggunakan tortilla jagung digoreng garing sebagai asas yang dipenuhi daging lembu, keju, selad, dan kadangkalanya tomato, bawang, salsa, krim masam dan avokado yang mentah atau dilepakan. Taco jenis ini sering dijual di restoran-restoran biasa dan makanan segera, terdapat juga pek penyediaan yang tersedia dijual di kebanyakan pasar raya negara sana.

Lain-lain 
Terdapat juga cara penyediaan khusus dalam masakan orang Texas yang berjiranan adanya tortilla jagung lembut atau tepung yang diisi dengan daging, telur atau keju serta bahan-bahan lain, ia sering dihidang pada waktu sarapan.

Lihat juga
 Burrito
 Fajita
 Shawarma

Rujukan 

Masakan Mexico
Makanan segera
Makanan jalanan